Vill Willum Þór skilgreina fyrir okkur hinum hvaða hann á við með orðinu manngildi og hver verðmiðinn er á einu mannslífi ? Jóhann Þorvarðarson skrifar : Í viðtölum á síðasta ári sagði framsóknarmaðurinn og formaður fjárlaganefndar Alþingis að hann vilji sjá aukinn sparnað og aðhald hjá Landsspítalanum . Í áramótagrein Willums segir á einum stað „ Manngildi ofar auðgildi “ . Allir þekkja hörmungar ástand Bráðadeildar spítalans og nýlegt dauðsfall . Þeir sem bera ábyrgð á rekstrinum vara stöðugt við að mikil hætta er á ferðum . Nú hafa vaktstjórar hjúkrunar bráðadeildar Landsspítala lýst yfir alvarlegum áhyggjum um ástandið og segja um neyðarástand að ræða . Már Kristjánsson segir að stórslys geti verið í aðsigi á deildinni ! Samt vill Willum Þór meiri sparnað og meira að halda . Hann er búinn að hanna svo flotta fjármálaáætlun í Excel sem hann dýrkar , hún verður að ganga upp hvað sem tautar og raular . Hvað ætli margir þurfi að deyja ótímabærum dauðdaga til að sparnaðaráform Willums Þórs nái fram að ganga ? Vill Willum Þór skilgreina fyrir okkur hinum hvaða hann á við með orðinu manngildi og hver verðmiðinn er á einu mannslífi ?